runetrust/blame-folketinget-dk huggingface dataset:
Aaja Chemnitz (IA), 2023-10-05:
Den grønlandske ulighed er lig den amerikanske, og noget af det, jeg kæmpede for, da jeg var medlem af vores parlament hjemme i Grønland, var en fattigdomsgrænse hjemme i Grønland, for så kunne vi måle på særlig børnefattigdommen, altså hvordan det ser ud, og så kunne vi ligesom også handle på det.
Jeg tror, det handler rigtig meget om at sikre, at endnu flere får sig en uddannelse.
Vi har 50 pct. af vores unge, som hverken er i gang med uddannelse eller har et arbejde, så derfor er der et kæmpestort potentiale i forhold til at få dem ind på en uddannelse.
Det skal være på mange forskellige niveauer.
Vi har også brug for flere på erhvervsuddannelser, også hjemme i Grønland.
Trine Pertou Mach (EL), 2023-10-05:
Jeg har stor respekt og synes, at det er helt rigtigt, at selv om det er svært, er det meget vigtigt, at vi taler om det.
Og man kan sige, at indtil videre står folkestyret, til trods for at der også er blevet talt grønlandsk i dag fra talerstolen.
Også tak til ordføreren for at give noget af sig selv, det tror jeg i virkeligheden er rigtig vigtigt, hvis man skal nå ind i de svære diskussioner.
Omkring uligheden i Grønland kunne jeg godt tænke mig, hvis ordføreren kunne bruge det sidste svar på at tale lidt om den økonomiske ulighed.
Aaja Chemnitz (IA), 2023-10-05:
Mange tak.
I forhold til diskrimination og racisme er det jo altid et svært emne, og det er også derfor, at den var svær.
Jeg tænker også, at for at tage snakken er jeg nødt til at give noget af mig selv.
Det er jo personlige erfaringer, som jeg har, og derfor kan jeg, når jeg læser rapporten, se, at det jo ikke bare er taget ud af den blå luft, men det skete også for mere end 20 år siden, da jeg studerede.
Så jeg tænker, at vi kunne øge den her bevidsthed, for det er jo heller ikke altid, at det er ond vilje, men det er ofte på grund af manglende viden.
Så på sundhedsområdet tænker jeg, at de visioner, som der er, handler om at skabe sikkerhed i forhold til særlig fødsler, for det er noget, som jeg ved er rigtig vigtigt.
Man vil forhåbentlig kunne føde flere steder i Grønland, end man kan i dag, og det er en vigtig vision for Inuit Ataqatigiit.
Trine Pertou Mach (EL), 2023-10-05:
Tak for det.
Jeg vil gerne tilslutte mig koret af rosende komplimenter til ordføreren for talen.
Så vil jeg blot tage fat i det her spørgsmål om racisme, fordomme og mangel på ligeværd for grønlandske unge og voksne, som befinder sig her i Danmark.
Jeg har personligt været slået fuldstændig bagover af de reaktioner, der har været fra de af os herinde fra Christiansborgs side, som har bakket op om ønsket om at kunne tale grønlandsk og færøsk fra talerstolen på lige fod med dansk.
Der er virkelig nogle kolonigriller, der skal slås ud af hovedet, både hos kolleger her, men også ude i den danske befolkning.
Så fuld opbakning herfra til, at vi gør noget for at bekæmpe racisme, også for de grønlandske borgere, der befinder sig i Danmark.
Mit spørgsmål går i virkeligheden på den ulighed, der er i Grønland, som flere også har været inde på, og som jo også er i sundhedssystemet, og som i høj grad er betinget af uddannelse og arbejdsperspektiver, og selvfølgelig også af, hvor man bor.
Hvad er IA's største visioner for bekæmpelse af ulighed i Grønland?
Morten Dahlin (V), 2023-10-05:
Tak til ordføreren for en som altid god og velreflekteret tale og også for modet til at stille nogle af de svære og åbne spørgsmål, i forhold til hvordan vi udvikler vores rigsfællesskab, som jo er, som ordføreren siger, helt unikt, og det kræver også, at man nogle gange tør stille spørgsmålene uden på forhånd at have draget konklusionerne.
Og også tak for de fine betragtninger om forholdet og dilemmaerne mellem samhørighed og naturligvis også muligheden for at udvikle det i en retning, som giver mening i et færøsk perspektiv.
Det, jeg egentlig godt kunne tænke mig at spørge om, er, om der er nogle konkrete steder, hvor ordføreren ser, at vi kan tage initiativer fra dansk side, som vil styrke det her unikke fællesskab, som vores rigsfællesskab er?
Anna Falkenberg (SP), 2023-10-05:
Først og fremmest tak for spørgsmålet.
Der er blevet lavet nogle initiativer fra regeringens side, hvor russiske trawlere i dag ikke har mulighed for at komme ind i færøske havne, og hvor det kun er de trawlere, der kommer, der har direkte forbindelse med den fiskeriaftale, der er, og det har så resulteret i, at der faktisk næsten ikke er nogen russiske trawlere i færøske havne længere.
Det er en politisk diskussion på Færøerne, hvordan vi forholder os til den fiskeriaftale på længere sigt.
Der er ikke kommet nogen udmelding fra landsstyret endnu, og det synes jeg er uheldigt for erhvervslivet, der ikke ved, hvad for et ben de skal stå på den 1. januar.
Særlig når den regering, der sidder på Færøerne lige nu, har været ude at kritisere den forrige regering for at tage en beslutning for langt ude på året, så er det i den grad også en beslutning, der synger på sidste vers lige nu.
For vi skriver oktober måned.
Tusind tak for de fine bemærkninger.
Og jeg kan sige en til en, at jeg kan sige det samme om fru Aaja Chemnitz.
Ja, jeg er ny her i Folketinget, og derfor er det rart at have fru Aaja Chemnitz som min kontormakker lige ved siden af, hvor jeg altid kan banke på døren og bede om et godt råd.
Det er meget værdsat – det er det.
Når det kommer til finanslovsforhandlingerne, er jeg også glad for alle de fælles initiativer, som vi havde med i sidste forhandlingsperiode, og som vi også kommer til at have med nu.
Når det kommer til det her med selve puljen, er det en udfordring, at der er nogle ting, som er danske ansvarsområder.
F.eks. er resten, som vi var inde på lige før – politiet, udenrigs- og sikkerhedspolitik, andre mindre områder – ansvarsområder, som jeg synes det er uheldigt at vi skal forhandle ind i en nordatlantpulje, der er øremærket til andre ting, og det er egentlig ressortministerierne, som jeg føler bør prioritere at afsætte de penge.
Aaja Chemnitz (IA), 2023-10-05:
Tak til ordføreren for talen, og særlig tak for det gode samarbejde.
Det er jo svært at huske, kan man nærmest sige, men ordføreren er sådan set ret ny i Folketinget, men er ret dreven.
Og jeg vil bare sige tusind tak for det rigtig gode samarbejde.
Vi har haft mange gode projekter sammen, og noget af det, som vi kæmper for, er at sikre mere viden både om Grønland og Færøerne.
Og jeg nåede ikke at give en personlig anerkendelse til ordføreren, så det vil jeg i hvert fald gerne gøre: Tusind tak for samarbejdet, og også tusind tak for samarbejdet fremadrettet i forhold til forhåbentlig at sikre nogle penge til det her.
Nu er det jo en nordatlantpulje, og det vil sige, at noget af ansvaret også bliver lagt over til os, og der ligger sådan set 20 mio. kr. hvert år både til Grønland og Færøerne, som vi kan være med til at pege på, og det er jo egentlig en ret interessant ny opfindelse.
Og jeg kunne godt tænke mig at høre ordføreren
: Hvad er fordelene, og hvad er ulemperne ved den her nordatlantpulje set fra ordførerens synspunkt?
Anna Falkenberg (SP), 2023-10-05:
Tak for spørgsmålet.
Vi er altid klar på at samarbejde, men jeg kan faktisk betrygge ordføreren med, at det faktisk står i regeringsgrundlaget, at der skal bygges et fængsel på Færøerne, som skal stå klar i 2029.
Det har vi kæmpet for i rigtig mange år, og vi er rigtig glade for, at der har været en lydhørhed over for det, og at det generelt er de fleste, eller jeg tror, det er alle Folketingets partier, der bakker op om det.
Morten Messerschmidt (DF), 2023-10-05:
Det sidste nærer jeg en til jalousi grænsende respekt for.
Jeg kan i hvert fald sige, at med det forbehold, at Dansk Folkepartis og regeringens EU-politik nok ligger lidt fra hinanden, vil vi i det omfang, vi kan, i hvert fald gerne bære ønsket frem.
En anden ting, som jeg tænkte måske kunne være relevant at samarbejde om, er det ønske, som jeg forstår der er, om en ny arrest på Færøerne, et område, som stadig væk hører under Danmark.
Men er det rigtigt forstået?
Og ville det have interesse, at vi f.eks. i Dansk Folkeparti, når vi har forhandlinger her i forhold til kriminalforsorgen, også bar det frem, og er det noget, vi kunne samarbejde om?
Anna Falkenberg (SP), 2023-10-05:
Tak til ordføreren for de fine bemærkninger, for hvis der er noget, der kendetegner færinger, er det gæstfrihed og åbenhed, og at man altid bliver mødt med et smil.
Når det kommer til EU og frihandelsaftale, vil jeg gerne kvittere regeringen – både den her og den forrige – for faktisk at have gjort en hel del for at fremme det færøske ønske; det er blevet taget op på højeste niveau.
Og det er selvfølgelig en opfordring til, at man bliver ved med at gøre det, for det nytter jo ikke kun at gøre det en eller to gange, men at man bliver ved.
Men jeg synes jo generelt, at man, når der bliver lavet europapolitikker her i Folketinget, så også tænker over, hvad man kan benytte vores fællesskab til, og hvad det er for nogle ønsker, der er fra Færøerne og Grønland af.
For vi er jo ikke fuldgyldige medlemmer af EU og ønsker for så vidt heller ikke at blive det.
Morten Messerschmidt (DF), 2023-10-05:
Vi i Dansk Folkeparti havde et 3-dagesgruppemøde på Færøerne her i sommer.
Det var – det tror jeg at jeg kan sige for alles vedkommende – en fantastisk oplevelse.
Vi følte os virkelig godt taget imod og følte også en form for sjælsfællesskab med rigtig mange færinger.
Det var fantastisk at gå i et land for første gang og så blive mødt af folk på gaden, som sagde: Hej Morten.
Man havde en umiddelbar reference.
Det var en fantastisk oplevelse, og derfor tror jeg også, vi alle sammen i gruppen er kommet tilbage hertil med et stort ønske om at finde ud af, hvad vi kan gøre for fru Anna Falkenbergs land, for færinger, hvad enten de bor i Danmark, på Færøerne eller et andet sted i verden.
Fru Anna Falkenberg er inde på det her med en frihandelsaftale og EU, som jo, og det synes jeg er overraskende, ikke er en officiel dansk prioritet, og derfor vil jeg høre, om fru Anna Falkenberg tænker, at det er noget, vi skal bringe ind i de forhandlinger, der er, om en ny europapolitisk aftale her i løbet af efteråret.
Anna Falkenberg (SP), 2023-10-05:
Ja, det er jo nemlig nogle åbne spørgsmål, jeg stiller, og jeg tror egentlig, der er få, der havde troet, at det ville være mig, der stillede de spørgsmål, og at det måske ville være et andet parti og ikke Sambandspartiet, som ellers har stået fast om det, der var, og det, der skal være, og det synes vi også stadig vi vil gøre.
Men vi synes bare også, at vi har brug for at nytænke vores samarbejde.
For vi lever i en anden tid nu, end vi gjorde for 75 år siden, da hjemmestyreloven trådte i kraft.
Sólbjørg Jakobsen (LA), 2023-10-05:
Det lyder også dejligt.
Det lyder rigtig godt, og jeg synes faktisk, at det er modigt, at man tør tænke højt og ikke have en færdigudviklet plan, men at sige: Skal vi ikke gøre op med os selv, hvad det er, vi ønsker med rigsfællesskabet, så vi nemlig kan bruge de muligheder, der er?
Tak for det.
Anna Falkenberg (SP), 2023-10-05:
Tak for spørgsmålet.
Takk fyri spurningurin.
Og hvor er det også nærmest rørende at få et spørgsmål på færøsk herinde i salen.
Det troede jeg ikke skulle ske.
Der har været en debat på Færøerne i noget tid om, hvordan vores forhold til rigsfællesskabet skal være.
Jeg synes, specielt efter den her konference, jeg var til, at der har været en stemning på Færøerne om, at der skal gøres noget.
For hvis vi ikke gør noget, kommer det ikke til at bestå; så læner vi os bare tilbage og venter, til der kommer en stor konflikt, som er så stor, at det så ender i en løsrivelse, eller at vi går hver til sit, hvis vi skal bruge ægteskabsmetaforen.
Så det er derfor, jeg synes, vi skal tage debatten nu, og min formand, hr. Bárður á Steig Nielsen, var i går i radioen på Færøerne, og han begyndte også lidt at sætte nogle ord på de ting, jeg også gør i dag, altså at vi faktisk har brug for at reformere vores fællesskab.
Sólbjørg Jakobsen (LA), 2023-10-05:
[Taleren talte færøsk].
Så skal jeg nok også tage det på dansk meget hurtigt.
Jeg indleder med at sige tak for talen.
Jeg er fuldstændig enig i, at det er dejligt, at man kan snakke sit modersmål inden for rigsfællesskabet her i salen, men at det som udgangspunkt skal forbeholdes i de tilfælde, hvor det er sådan, at man har nemmest ved det.
Det spørgsmål, jeg gerne vil stille, handler dog meget om, hvad færingerne mener, og derfor synes jeg også, det er lidt smukt at kunne sige det på færøsk.
Jeg tager godt imod de nye idéer om at udvikle rigsfællesskabet.
Tiden står jo ikke stille, og det er der heller ikke nogen der siger at rigsfællesskabet bør gøre, og derfor vil jeg gerne høre, hvad færingerne siger til de tanker, som ordføreren har gjort sig, og måske især ordførerens eget parti.
Anna Falkenberg (SP), 2023-10-05:
Det var et meget, meget overordnet spørgsmål.
Der ved vi jo, at de, hvis de ikke har lov til det, og hvis vi ikke ved, hvad de fisker i vores farvande, så opfisker de kvoter, der er i internationalt farvand, og de fisk kommer jo så ikke ind i de færøske farvande.
Der tænker jeg specielt på blåhvilling.
Karsten Hønge (SF), 2023-10-05:
Ja, det er jo klart, at både fiskeriaftalen og fiskeriet i det hele taget er sådan helt afgørende for Færøerne.
Så selv om det måske vil være lidt urimeligt, vil jeg alligevel bede fru Anna Falkenberg om, at hun måske kunne sætte nogle hovedpunkter op for, hvad man forstår ved bæredygtigt fiskeri på Færøerne i øjeblikket.
Aaja Chemnitz (IA), 2023-10-05:
Folketingets Grønlandsudvalg har også lige været på Pituffik for ikke så lang tid siden, og jeg er sådan set rigtig glad for, at der er kommet den her nye aftale, som faktisk lige er trådt i kraft her den 1. oktober.
Det var et grønlandsk-dansk-amerikansk samarbejde, der indgik aftale om, hvem som skal varetage den her servicekontrakt, og det er en millardkontrakt, som vi taler om, og som er på 12 år.
Nu bliver det Greenland first.
Det har jeg hørt Inuksuk sige mange gange.
Det er Inuksuk, der skal overtage den nye kontrakt.
Så er der hele forsvarsområdet, og der har vi jo en række ting, som vi skal have drøftet: kritisk infrastruktur, cybersikkerhed og diverse andre ting og sager.
Her må man jo også kigge på NATO's styrkemål i forhold til at se, hvad det er, NATO ønsker, når de laver deres 360 graders analyse, og hvor det er, Arktis og det høje nord kommer til at fylde.
Carsten Bach (LA), 2023-10-05:
Tak, og selvfølgelig også stor tak for en tale med et stærkt personligt indhold og for både at tage samarbejdet, men også konflikt og indre spændinger i rigsfællesskabet op.
Det sidste er måske lidt et minefelt, som jeg så vil prøve at gå udenom, også selv om jeg faktisk er forsvarsordfører, men det er nok det bedste.
Så vil jeg i stedet for godt komme lidt ind på samarbejdet.
For som jeg også spurgte ordføreren for Siumut om tidligere, kunne jeg godt tænke mig, hvis Inuit Ataqatigiits ordfører ville prøve at udlægge partiets politik omkring det fremtidige forhold og samarbejde i forhold til amerikansk tilstedeværelse på Pituffik Space Base, særlig relateret til det her fælles grundlag, der lige før sommerferien blev indgået i forhold til Arktis, hvor der faktisk står, at Danmark og Grønland skal bidrage til de allieredes og NATO's interesser i Arktis.
Flemming Møller Mortensen (S), 2023-10-05:
Mange tak til fru Aaja Chemnitz.
Det var en tale, som bar præg af det, jeg også kender ordføreren for: altid at være konstruktiv, samarbejdsvillig og fokusere på, hvor vigtigt det er at holde ligeværdigheden i hævd.
Hvis vi skal samarbejde i rigsfællesskabet og få det til at fungere og blomstre endnu mere, end det gør i dag, så er det helt afgørende, at vi kender mere og bedre til hinanden.
Det er jeg fuldstændig enig med ordføreren i.
Og jeg synes virkelig, at der er plads til forbedring, for kigger vi på, hvordan forholdet til Grønland f.eks. fylder i den danske bevidsthed og den danske debat, står det sammenlignet med det omvendte, hvordan Danmark fylder i den grønlandske debat, meget dårligt til.
Der er virkelig et misforhold, og jeg er enig i, at det skal vi få gjort noget ved.
Ordføreren siger noget om det og fremhæver et par eksempler, f.eks. uddannelse i Danmark og DR, men vi må sige, at vi har diskuteret det her gennem mange år.
Mener ordføreren, at vi skal gøre noget for at få det forpligtet yderligere?
Aaja Chemnitz (IA), 2023-10-05:
Mange tak.
Der var 119 anbefalinger, og vi har kogt det ned til 33.
Desværre har vi også haft et dødsfald – en helt lille pige – som vores børnetalsmand bl.a. også har italesat.
Der har været flere sager, hvor der har været bekymrende manglende indsats fra sundhedsvæsenets side, som faktisk har resulteret i dødsfald blandt børn.
Karsten Hønge (SF), 2023-10-05:
Ja, for der er jo en række anbefalinger.
Som jeg lige husker det, var der omkring 32 anbefalinger, eller hvor meget det nu var.
Der var, som jeg lige husker det, var det ikke 32 anbefalinger, eller hvor meget det nu var.
Der var i hvert fald mange anbefalinger i den, og jeg kan godt forstå, at man nok bliver nødt til at gøre, som Inuit Ataqatigiit gør her, nemlig at uddrage nogle, der så vil være de vigtigste.
Derfor vil jeg lige spørge lidt mere ind til et område, som blandt mange andre måske springer i øjnene, for der er sundhedsvæsenet jo stærkt udfordret.
Det er kræftområdet, hvor overdødeligheden blandt kræftpatienter i Grønland jo er så langt højere, end den er i de nordiske lande.
Har IA et særligt bud på, hvad man kunne gøre inden for det område?
Aaja Chemnitz (IA), 2023-10-05:
Mange tak for ordene.
Jeg bliver også næsten helt rørt.
Det er også en, hvor det sådan kilder lidt i maven; skal jeg nu sige det på den her måde?
Jeg ved, at min datter kigger med.
På sundhedsområdet tænker jeg at vi er i gang med at lave en sundhedspolitik hos IA hjemme i Grønland, hvor jeg også sidder med.
Her kigger vi på at prioritere børn og kommer til at prioritere psykiatrien og kommer til at prioritere kræftområdet.
Det er de tre områder, vi er nødt til at sikre bliver løftet.
Der kigger vi bl.a. på de anbefalinger, som Sundhedskommissionen er kommet med, og prøver at koge det ned til noget, der bliver endnu mere konkret – de vigtigste politiske sager.
Og så er det jo vigtigt, at det bliver et godt samarbejde mellem Inatsisartut og naalakkersuisut, men også Folketinget.
Karsten Hønge (SF), 2023-10-05:
Tak for en stærk politisk tale, og tak for en stærk personlig beretning – og især for at tale om håbet og optimismen i fællesskabet mellem vores folkeslag og vores nationer.
Qujanarujussuaq – mange tak.
Jeg vil spørge om noget helt konkret.
For kort tid siden kom den store beretning fra Sundhedskommissionen i Grønland.
Hvilke konklusioner drager Inuit Ataqatigiit på baggrund af Sundhedskommissionens arbejde?
For man må jo sige, at sundhedsvæsenet i Grønland – sagt sådan lidt underspillet – står over for nogle seriøse udfordringer.
Aaja Chemnitz (IA), 2023-10-05:
Erhvervsområdet er jo et hjemtaget område, men jeg synes sådan set godt, at vi kan kigge på, hvilke muligheder der kan være.
Så jeg tænker på, hvordan vi kan være med til at sikre, at vi får spredt turismen ud, hvordan vi kan være med til at sikre, at det her rent faktisk kommer til at være den kvalitetsturisme, som Grønland har brug for.
Det er det, der ligger forrest lige nu, og så er der råstoffer.
Victoria Velasquez (EL), 2023-10-05:
Tak, og det er igen eksemplarisk i forhold til at have fokus på løsningerne, på næste skridt, i forhold til hvordan vi kommer fremad, og det glæder vi os i Enhedslisten rigtig meget til i et samarbejde at kæmpe for.
Så kan jeg jo som ny erhvervsordfører ikke lade være at blive inspireret af det, jeg hørte lige før, i forhold til det, ordføreren siger, med, hvordan vi kan udvikle vores industripolitik.
Derfor vil jeg gerne høre lidt mere om, hvad det er for nogle overvejelser og tanker, der er omkring erhvervspolitikken.
Aaja Chemnitz (IA), 2023-10-05:
Mange tak.
Jeg tænker først og fremmest, at det er undervisning.
Altså, vi er nødt til at starte med børn og unge for ligesom at sikre, at de får den her dannelse, som jeg taler om.
Sammen med min gode kollega fra Færøerne er vi i gang med at se på, om vi kan få afsat nogle penge til at sikre en undervisningspulje.
Så det er jeg rigtig, rigtig glad for, både i forhold til Grønland, men også i forhold til Færøerne.
Så tænker jeg jo også, at DR er et område, hvor vi er nødt til at kigge på public service, altså om der ligesom bør være noget mere undervisning, også mere nuanceret, ikke kun om det historiske, men også om det moderne grønlandske samfund.
Så der er nogle ret konkrete initiativer.
Men jeg har haft et rigtig godt møde med uddannelses- og forskningsministeren, som sådan set var ret åben for at kigge på, hvad hun kan gøre i forhold til uddannelsesinstitutionerne.
Så er der SSA-forhandlingerne, og der bliver det fortsat det at bekæmpe seksuelle overgreb, som vi kommer til at have et fokus på.
Det bliver i virkeligheden også inklusionsmidlerne til de grønlandske huse og så en bedre tolkning ud til borgerne.
Victoria Velasquez (EL), 2023-10-05:
Tak for en vigtig, stærk og modig tale.
Jeg har haft det privilegie at være med ordføreren i FN, og jeg vil sige, at håbet for en bedre fremtid får man, når man får lov til at arbejde sammen med ordføreren.
Jeg synes, det var vigtigt med den fælles opsang mod diskrimination, som vi lige har fået, og jeg tror på, at viden kan være med til at knuse undertrykkende strukturer og racisme.
Jeg tror faktisk, det er en af de bedste vitaminpiller, man overhovedet kan få.
Derfor har jeg to spørgsmål.
Det ene handler om, hvordan vi kan løfte den viden, som vi også kan sikre blandt de danske børn, de danske unge og de danske voksne, med reference til det, som ordføreren startede med at sige i talen.
Den anden ting er, at det kilder helt i fingrene for at få lov til at komme i gang med SSA-reserveforhandlingerne.
Hvad mener ordføreren at vi skal prioritere der?
Aaja Chemnitz (IA), 2023-10-05:
Udvikling, udvikling og udvikling, uddannelse, uddannelse og uddannelse.
Jeg oplever også en utålmodighed blandt mine vælgere, måske ikke nødvendigvis i forhold til den indsats, som jeg gør, men måske mere i forhold til at der er nogle vilkår i det grønlandske samfund, som bliver mere og mere udfordret.
Vi taler stort set ikke om erhvervsudvikling i Grønland.
Jeg kunne rigtig godt tænke mig, at vi brugte meget mere krudt på at tale om, hvordan vi kan udvikle vores industri, så den ikke kun bliver baseret på fiskeri, men at vi diversificerer vores indtægter, så de kommer mange andre forskellige steder fra.
Martin Lidegaard (RV), 2023-10-05:
Ja, jeg er enig en til en, og den diskrimination, der foregår af grønlændere her, er et lille tabu i Danmark.
Så tak for det.
Det gjorde mig så glad, at fru Aaja Chemnitz sagde, at hun ikke stod her, hvis det ikke var, fordi der var mange i Grønland, der havde den her tilgang til at få det bedste ud af det her partnerskab, som vi nu kan.
Nu nævnte fru Aaja Chemnitz retssystemet.
Men hvad er førsteprioriteten hos de vælgere, fru Aaja Chemnitz taler med, inden for det her tema?